Ehdotus neuvoston asetus tiettyjä maataloustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta /* KOM/2003/0805 lopull. */





Ehdotus NEUVOSTON ASETUS tiettyjä maataloustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta (komission esittämä) PERUSTELUT Komissio on tarkastellut eri jäsenvaltioiden esittämien pyyntöjen perusteella yhdessä kyseisten valtioiden asiantuntijoiden kanssa mahdollisuutta avata ja sulkea eräiden teollisuustuotteiden autonomisia tariffikiintiöitä tai pidentää tällaisten tariffikiintiöiden voimassaoloaikaa. Tullitaloustyöryhmän kokouksessa käytyjen keskustelujen perusteella päädyttiin siihen, että jäsenvaltiot voivat hyväksyä, että tässä asetusehdotuksessa tarkoitettujen tuotteiden osalta avataan uusia kiintiöitä, suljetaan vanhoja kiintiöitä ja pidennetään vanhojen kiintiöiden voimassaoloaikaa ilman, että näiden tuotteiden markkinat häiriintyvät. Tämä on liitteenä olevan asetusehdotuksen tavoite. Ehdotus NEUVOSTON ASETUS tiettyjä maataloustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen sekä katsoo seuraavaa: (1) Neuvosto antoi 20 päivänä joulukuuta 1996 tiettyjen maatalous- ja teollisuustuotteiden [1] yhteisön tariffikiintiöiden avaamisesta asetuksen (EY) N:o 2505/962. Olisi tyydytettävä kyseisten tuotteiden kysyntä yhteisössä mahdollisimman suotuisin edellytyksin. Tämän vuoksi olisi avattava uusia yhteisön tariffikiintiöitä alennetuin tullein tai tulleitta tarvittavia määriä noudattaen ja jatkettava tiettyjen olemassa olevien tariffikiintiöiden voimassaoloaikaa häiritsemättä kuitenkaan näiden tuotteiden markkinoita. [1] EYVL L 345, 31.12.1996, s. 1, asetus sellaisena kuin se on viimeksi muutettuna asetuksella (EY) N:o 1078/2003 (EYVL L 156, 25.6.2003, s. 1). (2) Tiettyjen yksipuolisten yhteisön tariffikiintiöiden määrät eivät riitä tyydyttämään yhteisön tuotannonalan tarpeita nykyisellä kiintiökaudella. Kyseisten kiintiöiden määriä olisi lisättävä 1 päivästä tammikuuta 2003 tai 1 päivästä heinäkuuta 2003 kyseisten kiintiöiden avaamisajankohdasta riippuen; ja sen vuoksi on tämän asetuksen tultava voimaan välittömästi. (3) Vuonna 2004 ei ole enää yhteisön etujen mukaista ylläpitää eräiden sellaisten tuotteiden yhteisön tariffikiintiötä, joiden tullit suspendoitiin vuonna 2003. Nämä tuotteet olisi näin ollen poistettava asetuksen (EY) N:o 2505/96 liitteessä I olevasta taulukosta. (4) Monien muutosten ja selkeyden takia asetuksen (EY) N:o 2505/96 liite I olisi korvattava kokonaan. (5) Asetus (EY) N:o 2505/96 olisi muutettava vastaavasti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2505/96 liite I tämän asetuksen liitteellä. 2 artikla Liitteessä I kiintiökauden 1.1.-31.12.2003 osalta muutetaan asetus (EY) N:o 2505/96 seuraavasti: - Järjestysnumero 09.2979: muutetaan tariffikiintiön määräksi 800.000 yksikköä, - Järjestysnumero 09.2985: muutetaan tariffikiintiön määräksi 600 000 yksikköä. 3 artikla Liitteessä I kiintiökauden 1.7.-31.12.2003 osalta muutetaan asetus (EY) N:o 2505/96 seuraavasti: - Järjestysnumero 09.2935: muutetaan tariffikiintiön määräksi 90 000 tonnia. 4 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 2004 lukuun ottamatta sen 2 artiklaa, jota sovelletaan 1 päivästä tammikuuta 2003, ja 3 artiklaa, jota sovelletaan 1 päivästä heinäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja LIITE "LIITE I >TAULUKON PAIKKA> (a) Tämän erityiskäytön valvomiseksi on sovellettava yhteisön asiaa koskevia määräyksiä. (b) Tariffikiintiötä ei kuitenkaan sovelleta, jos käsittelyn suorittaa vähittäismyynti- tai ravintolayritys. (c) Asetuksen (EY) N:o 1078/2003 mukaisesti kyseisen kiintiön alaisten tavaroiden 1 päivästä heinäkuuta 2003 vapaaseen liikkeeseen luovutetut määrät otetaan kyseisessä määrässä täysimääräisesti huomioon. (1) Sovelletaan paljouden mukaan kannettavaa lisätullia. >TAULUKON PAIKKA> LIITE >TAULUKON PAIKKA> Tulojen menetys edelliseen kiintiökauteen verrattuna yhteensä: - 3.543.237 (4.724.316 - 1.181.079) EUR net. PETOSTEN TORJUNTATOIMET Tariffikiintiöiden hallinnointia koskevissa säännöksissä säädetään tarvittavista toimenpiteistä petosten ja säännönvastaisuuksien ehkäisemiseksi ja niiltä suojautumiseksi.